མི་སྐྱ་ཞིག་ཡར་འཁོར་ནས་ལྷ་རམས་པ་ཚོར་ཉོག་དཀྲུགས་དཀྲུགས་བྱེད་ཐུབ་ཡོད་པ་དེ་ལྷ་རམས་པ་ཚོར་བདེན་པ་མེད་པའི་རྟགས་དང་།ཤེད་བུ་ཁྱོད་མར་འཁོར་ནས་མི་སྐྱ་ཞིག་གི་ཁ་སྒོ་འགོག་པ་འདི་ཤེད་བུ་ཁྱོད་གླེན་ཤེད་ཆེ་བའི་རྟགས་ལས་མ་འདས།སྤྱིར་རྒྱུས་ཡོད་ཞིག་སྨྲས་ན།རེབ་གོང་ལ་ལྷ་རམས་པ་ཞིག་འོངས་ནས་ཀུན་པོས་ཡར་ཁྲི་ལ་བཞག་ན་ཡང་།ཁོས་འཆད་རྩོད་རྩོམ་པའི་ཡོན་ཏན་ངོམས་རྒྱུ་ལྟ་ཞོགཁྲི་ཐོག་ནས་གླེན་བཤད་དང་རྡུང་རེས་རྒྱག་གི་བཤད་ཆ་རྐྱང་རྐྱང་བཤད་མྱོང་ཡོད་ལ།མཐའ་མར་ཁོའི་ཡོན་ཏན་ལ་ཚང་མས་རྒྱུས་ལོན་ནས་དཔེ་ཁྲིད་ཞུ་རུ་འགྲོ་མཁན་མ་བྱུང་།དེར་བལྟས་ན་ལྷ་རམས་པ་ཡང་རྒྱ་ནག་གི་ཚོང་བཞིན་རྫུན་མ་མང་པོ་འབུད་ཀྱི་ཡོད་དམ་སྙམ་པའི་དོགས་པ་མི་སྐྱེས་ཀ་མེད་བྱུང་།ལྷ་རམས་པ་དེ་དག་འཆད་རྩོད་རྩོམ་པ་ལ་མི་མཁས་ན་དེ་ཡང་སྙིང་བོ་ཅི་ཡོད།ཅོལ་ཆུང་གི་མིང་བྱང་ཞིག་འཁུར་ནས་ཕ་ཡུལ་དཀྲུགས་ཏུ་འོངས་ན་དེ་ལ་དད་པ་སྒོམ་པ་ཡང་ཡ་ཆ།